Държавен вестник, бр. 95, 2023 г., стр. 17

БРОЙ  95	
Д Ъ Р Ж А В Е Н  В Е С Т Н И К 	
СТР.  17  
з) организира и осъществява общата коор­
динация на кореспонденцията на отделните 
администрации с институциите на Европей­
ския съюз и с Постоянното представителство 
на Република България към Европейския съюз;
и) в качеството си на председател на Съвета 
по европейските въпроси:
аа) осъществява общия контрол по функ­
ционирането на координационния механизъм 
по европейските въпроси;
бб) координира изпълнението на задълже­
нията, произтичащи от членството на Репуб­
лика България в Европейския съюз;
вв) координира изготвянето на проекти на 
планови документи, свързани с изпълнението 
на задълженията, произтичащи от членството 
на Република България в Европейския съюз;
гг) координира изготвянето и съгласува­
нето на проектите на рамкови позиции по 
въпросите, които се разглеждат от Съвета 
на Европейския съюз и подготвителните 
му органи, както и в процеса на вземане 
на решения по чл. 290 и 291 от Договора за 
функционирането на Европейския съюз, с из­
ключение на въпроси, отнасящи се до Общата 
външна политика и политика за сигурност и 
Общата политика за сигурност и отбрана и 
до политиката на развитие;
дд) координира изготвянето и съгласуването 
на проектите на позиции за заседанията на 
Европейския съвет и на Съвета на Европейския 
съюз, с изключение на въпроси, отнасящи се 
до Общата външна политика и политика за 
сигурност и Общата политика за сигурност 
и отбрана и до политиката в областта на 
сътрудничеството за развитие;
ее) формулира и поставя пред Съвета по ев­
ропейските въпроси и пред Министерския съвет 
конкретни проблеми, свързани с членството 
на Република България в Европейския съюз;
жж) ръководи заседанията на Съвета по 
европейските въпроси;
зз) утвърждава вътрешни правила за дей­
ността на Съвета по европейските въпроси;
7. координира националното участие, ре­
ализирането на политиката на Република 
България и изпълнението на задълженията, 
произтичащи от членството на страната в 
Организацията на обединените нации (ООН), 
Организацията на Северноатлантическия 
договор (НАТО) и други международни ор­
ганизации, международни договори и между­
народни режими;
8. утвърждава целите, позициите и със­
тава на българските делегации, участващи 
в работата на международните организации, 
в които Република България членува или се 
ползва с определен статут, и на международ­
ните дипломатически и други конференции, 
когато позициите и съставът не са определени 
с решение на Министерския съвет;
9. съгласувано с компетентните министри 
и ръководители на ведомства координира и 
участва в преговорите за присъединяване на 
Република България към многостранни между­
правителствени организации и многостранни 
структури и утвърждава целите, позициите и 
задачите на страната при участие в тях;
10. координира и участва в подготовката, 
сключването и изпълнението на международ­
ните договори на Република България;
11. извършва регистрацията на сключените 
от българската държава международни дого­
вори в ООН и ги съхранява;
12. ръководи българската политика за 
международно сътрудничество за развитие, 
включително като председател на Съвет 
„Международно сътрудничество за развитие 
и регионално сътрудничество“;
13. съдейства за развитието на външно­
икономическите отношения в контекста на 
външната политика на България съгласувано 
с Министерството на икономиката и ин­
дустрията, Министерството на иновациите 
и растежа, Министерството на финансите, 
Министерството на енергетиката, Минис­
терството на туризма, Министерството на 
електронното управление, Министерството 
на транспорта и съобщенията, Българската 
агенция за инвестиции, Изпълнителната аген­
ция за насърчаване на малките и средните 
предприятия и други ведомства и институции 
съгласно нормативната уредба на страната;
14. защитава правата и интересите на бъл­
гарската държава и на българските граждани 
и юридически лица в чужбина в рамките на 
международноправните норми и установената 
практика;
15. предприема дипломатически действия 
за опазване на българското културно-исто­
рическо наследство и паметници в чужбина; 
наблюдава и направлява дейността на Ефория 
за подпомагане на българския манастир „Све­
ти Георги Зограф“ и скита „Достойно ест“;
16. съдейства за осъществяване на дей­
ностите на Регионалния център за опазване 
на нематериалното културно наследство в 
Югоизточна Европа под егидата на ЮНЕСКО 
(категория 2);
17. координира външнополитическите ас­
пекти на държавната политика в областта на 
науката, образованието, културата и инфор­
мацията и дейността на българските култур­
но-информационни центрове и институти в 
чужбина;
18. управлява държавните имоти в страната 
и в чужбина, предоставени за управление на 
министерството;
19. координира и ръководи дейностите на 
министерството при възникнала кризисна 
ситуация в чужбина;